หนูฉีดยาคุมมานี้เข็มที่4แล้วค่ะตอนฉีดหลังคลอดแรกๆมีเลือกออกตอลดเลยค่ะ พอเข็มที่2-3ก้อมีแต่ไม่เยอะเหมือนแรกๆพอเข็มที่4ไม่ค่อยมีแล้วค่ะ แต่บางเดือนก้อจะรุ้สึกเหมือนปวดประจำเดือนแร้วออกมีเลือกออกมาค่ะเหมือนมีประจำเดือนเลยค่ะ อย่างนี้จะเป็นโรคมะเร็งปากมดลูกไม่ค่ะกลัวค่ะ
สวัสดีค่ะ ผลข้างเคียงของยาฉีดคุมกำเนิดชนิดฮอร์โมนเดี่ยวหรือชนิดที่ฉีดทุก 3 เดือน อาจทำให้มีเลือดออกกะปริดกะปรอย หรือมีเลือดออกมาบ่อย หรือมีเลือดมีปริมาณมากได้ แต่มักเป็นในช่วง 2-3 เดือนแรก หลังจากนั้นเลือดจะออกน้อยลง และประจำเดือนมักจะขาดหายไปดังนั้นอาการมีเลือดออกมาเยอะในช่วงแรก หลังจากนั้นค่อยลดลงๆ แต่ยังมีออกกะปริดกะปรอยบ้าง ถือเป็นผลข้างเคียงของยาฉีดคุมกำเนิดที่พบได้และไม่ได้อันตรายแต่อย่างใดสำหรับโรคมะเร็งปากมดลูกนั้น ในช่วงระยะก่อนเป็นมะเร็ง จะไม่มีอาการใดๆ การจะทราบว่าอยู่ในระยะนี้หรือไม่ ต้องอาศัยการตรวจภายในและป้ายเอาเซลล์ไปตรวจเท่านั้น (ที่เรียกว่า pap smear) แต่หากเข้าสู่มะเร็งระยะลุกลามแล้ว อาการจะมีได้หลากหลาย เช่น มีเลือดออกหลังมีเพศสัมพันธ์ มีเลือดออกกะปริดกะปรอย มีตกขาวปนเลือด มีปวดท้องน้อย หากเป็นมากขึ้น อาจมีอาการที่เกิดจากมะเร็งลุกลามไปยังอวัยวะอื่นๆ เช่น ปัสสาวะมีเลือดปน เกิดภาวะไตวาย ปวดกระดูก ไอหอบเหนื่อย เบื่ออาหาร น้ำหนักลดเป็นต้นแนะนำว่าหากยังไม่เคยตรวจคัดกรองมะเร็งปากมดลูก ควรไปตรวจเป็นประจำทุก 2-3 ปี โดยไม่ต้องรอให้มีอาการใดๆ ค่ะ